Piala Agong

﻿

Piala Agong merupakan kejohanan bola sepak yang dianjurkan oleh Persatuan Bola Sepak Melayu Malaysia (PBSMM). Piala Agong dikurniakan oleh Duli Yang Maha Mulia Seri Paduka Baginda Yang di-Pertuan Agong kepada Persekutuan Bolasepak Melayu Semenanjung (nama lama PBSMM) untuk dijadikan rebutan di antara pemenang Piala Emas Raja-Raja dan pemenang Piala Agong tahun sebelumnya. Perlawanan pertama telah dilangsungkan pada tahun 1962.

 Sejarah 
Piala Agong yang pertama dihadiahkan oleh Yang di-Pertuan Agong Persekutuan Tanah Melayu pada ketika itu, Tuanku Abdul Rahman kepada Persekutuan Bola Sepak Melayu Malaya. Objektif Piala Agong ini diadakan adalah untuk meningkatkan lagi mutu permainan bola sepak di kalangan pemuda-pemuda Melayu di Tanah Melayu. Kejohanan ini sepatutnya diadakan beberapa tahun kebelakangan, namun ditangguhkan atas beberapa faktor yang tidak dapat dielakkan. 

Edisi pertama kejohanan ini menyaksikan pertembungan di antara pemain-pemain pilihan di seluruh Tanah Melayu berada dalam dua pasukan; Melayu Utara dan Melayu Selatan. Abdul Ghani Minhat meledak tiga gol untuk pasukan Melayu Selatan, di mana pasukannya memenangi edisi pertama kejohanan ini dengan jaringan tujuh gol berbalas dua gol untuk pasukan Melayu Utara.

Kejohanan ini tidak diadakan pada tahun 1970, 1971, 1976 dan 1977. Mulai tahun 1978 Piala Agong telah dihidupkan semula dan dijadikan rebutan antara pasukan-pasukan yang berjaya melayakkan diri ke Pertandingan Akhir Piala Emas Raja-Raja. Pada tahun berikut dan seterusnya Johan Piala Agong bertemu dengan Johan Piala Emas Raja-Raja hinggalah tahun 1984.

Pada tahun 1983, Yang di-Pertuan Agong, Sultan Haji Ahmad Shah berkenan menghadiahkan sebuah trofi baru bagi kejohanan ini, menggantikan trofi yang lama. Seorang pereka dari Institut Teknologi MARA, Aziz Ismail ditugaskan mereka bentuk trofi yang baru dan rekabentuk itu dipersembahkan kepada Yang di-Pertuan Agong bagi meminta persetujuan.

Pada tahun 1985, format baru diperkenalkan di mana empat pasukan yang layak ke peringkat separuh akhir dalam Pertandingan Piala Emas Raja-Raja adalah juga berhak memasuki Pesta Bolasepak Piala Agong hingga ke tahun 1988. Pada tahun 1989 format pertandingan ini diubah lagi dan kembali seperti tahun 1978-1984 iaitu Johan Piala Agong bertemu dengan Johan Piala Emas Raja-Raja.

 Keputusan Perlawanan 

Piala AgongTahunJuaraJaringanNaib Juara1962Melayu Selatan7 - 2Melayu Utara1963Melayu Selatan6 - 2Melayu Utara1964Melayu Utara3 – 0Melayu Selatan1965Melayu Utara2 - 2Melayu Selatan1966Melayu Utara3 - 3Melayu Selatan1967Melayu Utara4 - 2Melayu Selatan1968Melayu Utara2 - 1Melayu Selatan1969Melayu Utara4 - 3Melayu Selatan197019711972Melayu Selatan6 - 1Melayu Utara1973Melayu Utara3 - 2Melayu Selatan1974Melayu Utara4 - 2Melayu Selatan1975Melayu Selatan4 - 3Melayu Utara197619771978Johor 5 - 2 Kelantan1979Kelantan 1 - 0 Johor1980Kelantan 3 - 0 Pahang1981Singapura 3 - 1 Kelantan1982Singapura 5 - 2 Wilayah Persekutuan1983Singapura 1 - 0 Pulau Pinang1984Singapura 2 - 125px|Malaysian Armed Forces Angkatan Tentera Malaysia1985Kelantan 2 - 0 Negeri Sembilan1986Wilayah Persekutuan 1 - 0 Negeri Sembilan1987Selangor 2 - 1 Perlis1988Johor 2 - 1 Terengganu1989Johor 4 - 1 Kelantan1990Johor 1 - 0 Perak1991Kelantan 4 - 0 Johor1992Kelantan 1 - 0 Negeri Sembilan1993Perlis 3 - 2 Kelantan1994Kuala Lumpur 3 - 0 Perlis1995Kelantan 3 - 0 Kuala Lumpur1996Kedah 2 - 0 Kelantan1997Kedah 2 - 1 Selangor1998Pulau Pinang 3 - 0 Kedah1999Pulau Pinang 4 - 325px|Malaysian Armed Forces Angkatan Tentera Malaysia2000Pulau Pinang 2 - 0 Terengganu2001Kelantan 2 - 1 Pulau Pinang20022003200420052006Pahang 3 - 1 Kedah2007Pahang 0 - 05 - 4 (Penalti) Kelantan2008Johor 3 - 1 Pahang2009Kelantan 1 - 11 Johor2010Perlis 4 - 0 Johor2011

1Juara bersama.

 Rujukan 

Kategori: Bola sepak di Malaysia